মার্ক জাকারবার্গ
মার্ক জাকারবার্গ, মার্ক জুকারবার্গ বা মার্ক যুকারবার্গ (; জন্ম: ১৪ মে, ১৯৮৪) একজন আমেরিকান কম্পিউটার প্রোগ্রামার ও সফটওয়্যার ডেভেলপার। তার পুরো নাম মার্ক এলিয়ট জাকারবার্গ। যার আসল পরিচিতি হল জনপ্রিয় সামাজিক যোগাযোগ ওয়েবসাইট ফেইসবুক প্রতিষ্ঠাতা হিসেবে। তিনি বর্তমানে ফেইসবুকের প্রধান নির্বাহী কর্মকর্তা এবং প্রেসিডেন্ট। জাকারবার্গ এবং তার কয়েকজন সহপাঠী মিলে ২০০৪ সালে এটিকে একটি ব্যক্তি মালিকানা প্রতিষ্ঠান হিসেবে প্রতিষ্ঠা করেন যখন তিনি হার্ভার্ড বিশ্ববিদ্যালয়ের ছাত্র ছিলেন। মাত্র ২৬ বছর বয়সেই জাকারবার্গ টাইম ম্যাগাজিনের দৃষ্টিতে বছরের সেরা ব্যক্তিত্বরূপে নির্বাচিত হয়েছেন।
মাইকেল ডব্লিও ক্যারল
মাইকেল ডব্লিও ক্যারল একজন মার্কিন আইনের অধ্যাপক এবং আমেরিকান বিশ্ববিদ্যালয়ের ওয়াশিংটন কলেজ অব ল-এর ইনফরমেশন জাস্টিস অ্যান্ড ইন্টেলেকচুয়াল প্রোপ্রার্টি প্রোগ্রামের পরিচালক। ক্যারল ক্রিয়েটিভ কমন্সর প্রতিষ্ঠাতা বোর্ড সদস্যদের একজন, যেটি একটি অলাভজনক সংস্থা যারা উপলব্ধ সৃজনশীল কাজের পরিসর বিস্তৃত করতে তা আইনগতভাবে বৈধ পদ্ধতিতে শেয়ারের জন্য এবং উন্মুক্ত ব্যবহারের জন্য লাইসেন্সকরণ কাজে নিয়োজিত। এছাড়া তিনি বিজ্ঞান গণগ্রন্থাগার পরিচালনা পর্ষদের সদস্য এবং ২০০৮ থেকে ২০১৩ সাল পর্যন্ত রিসার্চ ডাটা অ্যান্ড ইনফরমেশনের জাতীয় বিজ্ঞান অ্যাকাডেমি বোর্ডের হয়েও কাজ করেছেন।